Tidligere fodboldspillere, hockeytrænere og meget mere er en del af den tyske gruppe, der er ny investor i AaB.

Torsdag den 23. marts blev det offentliggjort, at en gruppe tyske investorer havde købt sig ind i AaB. Det nyoprettede tyske selskab Sports Strategy Excellence 22 har sikret sig 20 procent af aktierne i superligaklubben ved at smide knap 15 millioner i klubben. Men hvem er disse nye tyske investorer egentlig? Vil ikke udtale sig TV2 Nord er netop nu til stede på AaBs anlæg. Det samme er tyske Jan Peters, der også var på træningslejren i Spanien sammen med far Bernhard Peters. Han ønskede dog ikke at sige noget til TV2 Nord, da spillertruppen, der har fri grundet landskampe, skal orienteres, hvilket sker i næste uge. Torsdag holder Jan Peters møder på AaB's træningsanlæg, og den 19. april er det meningen han skal indtræde i AaBs bestyrelse sammen med Ole Jan Kappmeier, da begge er indstillet til bestyrelsen til den kommende ordinære generalforsamling  . Vi har forsøgt at gøre jer klogere på de nye investorer herunder: Sports Strategy Excellence 22 skal sammen med AaB nu udvikle den sportslige strategi, der også kommer til at indeholde en plan for udvikling af AaB’s træningsfaciliteter. Her fremgår det at der kommer en "omfattende modernisering af de fysiske faciliteter på anlægget på Hornevej og etablering og renovering af træningsbaner."